**Zmluva o dodávke elektriny vrátane prevzatia zodpovednosti za odchýlku so zabezpečením distribúcie elektriny a súvisiacich sieťových služieb**

uzatvorená podľa zákona č. 251/2012 Z. z. o energetike a o zmene a doplnení niektorých zákonov v znení neskorších predpisov a § 269 ods. 2 zákona č. 513/1991 Zb. Obchodný zákonník

(ďalej len „zmluva“)

medzi:

|  |  |
| --- | --- |
| **Dodávateľ:** |  |
| Obchodné meno: |  |
| Sídlo: |  |
| Štatutárny orgán: |  |
| V zastúpení: |  |
| Kontaktná osoba: |  |
| IČO: |  |
| IČ DPH: |  |
| Bankové spojenie: |  |
| IBAN: |  |
| Zapísaný v: |  |
| Číslo faxu: |  |

(ďalej len „Dodávateľ“)

a

|  |  |
| --- | --- |
| **Odberateľ:** |  |
| Názov organizácie: | **K 13 – Košické kultúrne centrá** |
| Sídlo: | Kukučínova 2, 040 01 Košice |
| Štatutárny orgán: | JUDr. Tomáš Petraško, riaditeľ |
| Kontaktná osoba: | Ing. Igor Olešák, vedúci oddelenia správy budov |
| IČO: | 42 323 975 |
| DIČ: | 2023874226 |
| IČ DPH: | Nie je platca |
| Bankové spojenie: | Prima banka, a.s. |
| IBAN: | SK46 5600 0000 0070 2069 3002 |
| Zapísaný v: | Štatistický register organizácií vedený Štatistickým úradom Slovenskej republiky |

(ďalej len „Odberateľ“)

**Predmet zmluvy**

1. Predmetom tejto zmluvy je záväzok Dodávateľa po dobu účinnosti tejto zmluvy:
2. dodávať elektrinu do odberných miest Odberateľa špecifikovaných v článku II. tejto zmluvy (ďalej len „odberné miesto“) v dohodnutom množstve, cene a kvalite podľa zák. č. 251/2012 Z. z. o energetike a o zmene a doplnení niektorých zákonov v platnom znení a príslušnými výnosmi a rozhodnutiami Úradu pre reguláciu sieťových odvetví a ostatných právnych predpisov upravujúcimi oblasť elektroenergetiky, za podmienok dohodnutých v tejto zmluve,
3. prevziať za Odberateľa zodpovednosť za odchýlku za odberné miesta voči zúčtovateľovi odchýlok,
4. zabezpečiť pre Odberateľa distribúciu elektriny a služby spojené s dodávkou elektriny (ďalej len „distribučné služby“).
5. Predmetom tejto zmluvy je tiež záväzok Odberateľa dodanú elektrinu odobrať v dohodnutom množstve a čase a zaplatiť za dodávku elektriny a za distribučné služby cenu špecifikovanú v článku IV. tejto zmluvy.

**Miesto spotreby a odberné miesta**

1. Údaje týkajúce sa odberných miest Odberateľa sú uvedené v Prílohe č. 2 tejto zmluvy.
2. Dňom začiatku dodávky podľa tejto zmluvy je: 01.07.2021.
3. Odberné miesta sú pripojené do distribučnej sústavy prevádzkovanej: Východoslovenská distribučná, a.s. (VSD, a.s.) (ďalej len „PDS“).

**Zodpovednosť za odchýlku**

1. Dodávateľ má uzatvorenú zmluvu o zúčtovaní odchýlok so zúčtovateľom odchýlok, spoločnosťou OKTE, a.s., Mlynské nivy 48 Bratislava 821 09, IČO: 45 687 862, zapísaná v obchodnom registri Okresného súdu Bratislava I, oddiel: Sa, Vložka č.: 5087/B.
2. Dodávateľ vyhlasuje, že za Odberateľa preberá zodpovednosť za odchýlku v plnom rozsahu.
3. EIC kód bilančnej skupiny Dodávateľa je .......................... (doplní uchádzač)

**Cena**

1. Cena za dodávku silovej elektriny je pevná cena na 24 mesiacov, a to je .......................€ bez DPH/ MWh t. j . .......................€ bez DPH/ MWh (Príloha č. 1 tejto zmluvy). (doplní uchádzač)

Zmluvné strany sa dohodli na fixnej cene silovej elektriny na 24 mesiacov pre dodávku do všetkých odberných miest úhrnne. Dodávka elektriny do odberných miest je uskutočňovaná na základe celkového predpokladaného dvojročného množstva odobranej silovej elektriny vo výške: **2 564 MWh**, pričom Odberateľ nie je povinný v prípadne zníženej spotreby odobrať celkové predpokladané množstvo silovej elektriny v rámci trvania tejto zmluvy.

Cena za dodávku silovej elektriny podľa tejto zmluvy je pevná cena vrátane prenesenia zodpovednosti za odchýlku na Dodávateľa.

1. Súčasťou faktúry za dodávku silovej elektriny bude cena silovej elektriny, spotrebná daň, DPH aj fakturácia za distribučné služby podľa cenníka prevádzkovateľa príslušnej distribučnej sústavy (PDS), schváleného pre obdobie dodávky Úradom pre reguláciu sieťových odvetví (URSO).

Sadzba za distribučné služby sa spravuje platným Cenníkom distribúcie elektriny prevádzkovateľa distribučnej sústavy, do ktorej je odberné miesto podľa tejto zmluvy pripojené (ďalej len: “Cenník distribučných služieb“), schváleného pre obdobie dodávky Úradom pre reguláciu sieťových odvetví (URSO).

Dodávateľ je oprávnený v prípade zmeny Cenníka distribučných služieb počas zmluvného obdobia, upraviť fakturovanie za tieto služby v súlade so zmenou tohto Cenníka.

1. Cena je uvedená bez DPH a spotrebnej dane. K cenám bude pripočítaná DPH a príslušná spotrebná daň vo výške podľa platných a účinných právnych predpisov Slovenskej republiky ku dňu poskytnutia zdaniteľného plnenia.
2. S prechodom Odberateľa na nového dodávateľa nie sú spojené žiadne aktivačné, alebo iné poplatky.

**Platobné podmienky**

1. Fakturačným obdobím pre dodávku silovej elektriny a distribučné služby je 1 mesiac, a to pre odberné miesta:

a) 687442 Kulturpark/Kukučínova 2 Košice, EIC kód 24ZVS0000690267N,

b) 685582 Mestský park 0 Kunsthalle/Rumanova 1 Košice, EIC kód 24ZVS0000686921W,

c) 105957 Festivalové nám. 2 Amfiteáter/Festivalové nám. 2 Košice, EIC kód 24ZVS0000019609T,

d) 684323 Štítová/ Štítová Košice, EIC kód 24ZVS0000685748P,

e) 130473 Amfik vonkajšie osvetlenie/Festivalové nám. 2 Košice, EIC kód 24ZVS0000037782D.

1. Odberateľ sa zaväzuje za dodávku silovej elektriny a distribučné služby pre odberné miesta uvedené v bode 1 tohto článku zmluvy uhrádzať zálohové platby v počte 1/mesiac, vo výške odvodenej od 60 % predpokladaného konštantného množstva spotreby na príslušný mesiac vrátane DPH do 15. dňa daného mesiaca.
2. Dodávateľ sa zaväzuje vystaviť vyúčtovaciu faktúru pre odberné miesta uvedené v bode 1 tohto článku zmluvy za fakturačné obdobie podľa bodu 1. tohto článku zmluvy, t. j. 1 mesiac, vo výške zodpovedajúcej cene skutočne odobratej silovej elektriny a distribučných služieb, do 15. dňa po skončení fakturačného obdobia. Vyúčtovacia faktúra je splatná v 14. deň po doručení vyúčtovacej faktúry Odberateľovi.
3. Fakturačným obdobím pre dodávku silovej elektriny a distribučné služby je 1 rok, a to pre odberné miesta:

a) 673976 Brigádnická/ Brigádnická 3 Košice, EIC kód 24ZVS0000671151C,

b) 684330 Važecká/ Važecká Košice, EIC kód 24ZVS0000685726Z,

c) 685097 Wuppertálska/Wuppertálska Košice, EIC kód 24ZVS0000686484S,

d) 685094 Ľudová/ Ľudová Košice, EIC kód 24ZVS0000686482W,

e) 662651 Obrody/Obrody 247 Košice, EIC kód 24ZVS0000660405,

f) 647215 Amfik 1.poschodie - budova sever/Festivalové nám. 2 Košice, EIC kód 24ZVS00006433465.

1. Odberateľ sa zaväzuje za dodávku silovej elektriny a distribučné služby pre odberné miesta uvedené v bode 4 tohto článku zmluvy uhrádzať opakované dodanie tovaru a služieb v počte 1/mesiac, vo výške odvodenej od 100 % predpokladaného konštantného množstva spotreby na príslušný mesiac vrátane DPH. Dodávateľ vystaví faktúru za opakované dodanie tovaru a služieb za príslušný mesiac so splatnosťou do 15. dňa daného mesiaca, na ktorý sa platba vzťahuje. Dodávateľ má právo zmeniť výšku alebo počet preddavkových platieb za opakované dodanie tovaru a služieb. Do 15 dní po ukončení fakturačného obdobia podľa bodu 4 tohto článku zmluvy vystaví Dodávateľ vyúčtovaciu faktúru, v ktorej zohľadní prijaté platby.
2. V rámci trvania platnosti a účinnosti tejto zmluvy sa bude postupne prechádzať pri odberných miestach, kde fakturačným obdobím je momentálne 1 rok, na fakturačné obdobie 1 mesiac, čo je uvedené v Prílohe č. 2 Zoznam odberných miest. Dodávateľ je povinný pri finálnej zmene fakturačného obdobia daného odberného miesta, postupovať podľa novej/zmenenej fakturácie daného odberného miesta, pričom zmluvné strany aktualizujú aj Prílohu č. 2 tejto zmluvy Zoznam odberných miest s uvedením aktuálnych fakturačných období daných odberných miest.
3. Dodávateľ vystaví ako Prílohu č. 3 tejto zmluvy Kalendár zálohových platieb za dodávku silovej elektriny a distribučné služby, ktorý je neoddeliteľnou súčasťou zmluvy.
4. Platby za dodávky elektriny sú uhrádzané bezhotovostne na účet Dodávateľa. Za deň úhrady sa považuje deň pripísania platby na účet Dodávateľa.
5. Odberateľ je oprávnený reklamovať faktúru vystavenú Dodávateľom do 15 dní odo dňa zistenia tejto potreby reklamácie, najneskôr však do 6 mesiacov odo dňa splatnosti faktúry, písomne poštou alebo na číslo faxu uvedené v záhlaví tejto zmluvy. Reklamácia nemá odkladný účinok na splatnosť fakturovaných platieb. Dodávateľ je povinný do 14 kalendárnych dní od doručenia reklamácie poskytnúť písomné vyjadrenie Odberateľovi o oprávnenosti reklamácie. V prípade reklamácie, v rámci ktorej je nutné vykonať merania a ich vyhodnocovanie, predlžuje sa lehota podľa predchádzajúcej vety na 30 dní. Pri oprávnenej reklamácii faktúry je Dodávateľ povinný vystaviť opravnú faktúru do 30 kalendárnych dní odo dňa doručenia reklamácie, v súlade s platným zákonom o DPH. Lehota splatnosti opravenej faktúry je 14 kalendárnych dní odo dňa jej doručenia Odberateľovi. Ak deň splatnosti pripadne na deň pracovného pokoja alebo pracovného voľna, posúva sa dátum splatnosti na najbližší pracovný deň.
6. Dodávateľ je oprávnený fakturovať Odberateľovi úroky z omeškania platieb vo výške 0,035% z dlžnej sumy za každý deň omeškania.
7. V prípade, že Odberateľ neuhradí faktúru v lehote splatnosti, Dodávateľ zašle Odberateľovi písomnú upomienku, ktorou ho vyzve k úhrade. Náklady súvisiace s upomienkou vyfakturuje Dodávateľ Odberateľovi vo fakturačnom období, v ktorom bola táto upomienka zaslaná.
8. V prípade, že Odberateľ ani v termíne do 14 dní po zaslaní upomienky podľa predchádzajúceho bodu neuhradí faktúru, dôjde k podstatnému porušeniu zmluvy, ktoré je dôvodom k prerušeniu dodávky elektriny a distribučných služieb dohodnutých touto zmluvou. Dodávateľ môže na základe tejto skutočnosti požiadať PDS o odpojenie odberného miesta Odberateľa od distribučnej siete.

**Práva a povinnosti zmluvných strán**

* + 1. Odberateľ je oprávnený meniť výšku rezervovanej kapacitu v stanovených termínoch   
       (skúšobná prevádzka, 1- mesačná, 3- mesačná, 12- mesačná),  na základe definovaných platných pravidiel distribučnej spoločnosti, a to v zmysle platného cenníka a túto skutočnosť Dodávateľ zohľadní vo faktúre pre dané odberné miesto.
    2. Dodávateľ je povinný zabezpečiť nepretržité poskytovanie týchto služieb:
       1. nepretržitú dostupnosť prevádzkovateľa distribučnej sústavy prostredníctvom on-line webovej služby, call centra alebo iným spôsobom, pre riešenie vzniknutých situácií v súvislosti s dodávkou elektrickej energie,
       2. prístup na obchodný portál Dodávateľa s údajmi o odbernom mieste, spotrebe, fakturácii, platbách, technických a obchodných údajov za odberné miesto,
       3. dostupnosť energetického manažéra (konzultanta) v pracovných dňoch, s ktorým bude Odberateľ konzultovať otázky týkajúce sa dodávok elektrickej energie,
       4. zákaznícky „customer“ servis, a to internetovú aplikáciu, ktorá poskytne minimálne tieto služby:

-elektronická faktúra, ktorá je daňovým dokladom podľa § 71 ods. 1 písm. b) zákona   
č. 222/2004 Z. z. o dani z pridanej hodnoty,

- faktúra (v papierovej a elektronickej podobe), obsahujúca QR kódy, ktoré umožňujú uhradiť a zaúčtovať faktúru cez účtovný systém (dôvod požiadavky – zvýšenie efektivity pri účtovaní faktúr),

- zákaznícky portál so zabezpečeným prístupom, ktorý poskytne:

- elektronickú službu s možnosťou sledovania úhrady faktúr v reálnom čase (dôvod požiadavky - kontrola uhradených záväzkov),

- elektronickú službu umožňujúcu vytvoriť sekundárne prístupy s nastavením práv pre viacerých užívateľov (dôvod požiadavky – umožniť prístup k dátam viacerým užívateľom v rovnakom čase),

- elektronickú službu poskytujúcu grafické a dátové porovnanie spotreby (dôvod požiadavky – možnosť porovnávania spotrieb),

- elektronickú službu zabezpečujúcu zadávanie, evidenciu a správu požiadaviek Odberateľa (dôvod požiadavky – efektívne sledovanie evidencie požiadaviek Odberateľa), ktorá obsahuje minimálne:

- on-line komunikáciu,

- možnosť priloženia príloh k požiadavke,

- notifikáciu stavu požiadavky,

- zobrazenie stavu a riešiteľa požiadavky.

**Zánik zmluvy, opcia**

1. Zmluva je uzatvorená na dobu určitú od 01.07.2021 do 30.06.2023.
2. Platnosť tejto zmluvy zaniká dohodou zmluvných strán alebo uplynutím doby, na ktorú bola uzavretá.
3. Pred uplynutím dohodnutej doby platnosti zmluvy (čl. VII. bod 1.) môžu zmluvné strany ukončiť svoj zmluvný vzťah len na základe vzájomnej dohody, ktorá sa uskutoční písomnou formou.
4. Dodávateľ môže odstúpiť od zmluvy ak:
   1. Odberateľ napriek opakovanému písomnému upozorneniu neplní svoje záväzky v zmysle tejto zmluvy,
   2. Odberateľ odmietne uzavrieť dodatok k tejto zmluve, vyplývajúci zo zmeny zákonných ustanovení, rozhodnutí URSO.
5. Odberateľ môže odstúpiť od zmluvy ak:
6. Dodávateľ napriek opakovanému písomnému upozorneniu neplní svoje záväzky v zmysle tejto zmluvy,
7. Dodávateľ odmietne uzavrieť dodatok k tejto zmluve, vyplývajúci zo zmeny zákonných ustanovení, alebo rozhodnutí URSO.
8. Odberateľ si vyhradzuje právo **uplatniť u Dodávateľa opciu** na predĺženie platnosti tejto zmluvy o ďalších 12 mesiacov, t. j. do 30.06.2024, a to za zhodných zmluvných podmienok, za akých bola dojednaná vrátane podmienok cenových. K uplatneniu opcie môže dôjsť zo strany Odberateľa v priebehu posledných 5 mesiacov pred uplynutím doby platnosti a účinnosti tejto zmluvy podľa bodu 1 tohto článku zmluvy, a to na základe písomného oznámenia o uplatnení opcie doručeného v primeranej lehote Dodávateľovi. V prípade využitia opcie Odberateľom sa zmluvné strany zaväzujú uzavrieť k tejto zmluve dodatok, ktorého predmetom bude predĺženie platnosti a účinnosti tejto zmluvy o ďalších 12 mesiacov. Opcia predĺženia nadobúda účinnosť dňom doručenia písomného oznámenia o uplatnení práva opcie Dodávateľovi. V prípade, ak k uplatneniu práca opcie Dodávateľom nedôjde, zmluva sa ukončí dňom ako je uvedené v bode 1 tohto článku zmluvy.

**Subdodávky**

1. Dodávateľ môže zabezpečiť časť plnenia predmetu zmluvy prostredníctvom svojich subdodávateľov, čím nie je dotknutá zodpovednosť Dodávateľa za plnenie povinností vyplývajúcich z tejto zmluvy voči Odberateľovi.
2. Dodávateľ garantuje spôsobilosť subdodávateľov pre plnenie predmetu tejto zmluvy.
3. Dodávateľ zodpovedá za celé a riadne plnenie zmluvy počas celého trvania zmluvného vzťahu s Odberateľom, a to bez ohľadu na to, či Dodávateľ použil subdodávky alebo nie. Odberateľ nenesie akúkoľvek zodpovednosť voči subdodávateľom Dodávateľa.
4. Dodávateľ je povinný oznámiť Odberateľovi akúkoľvek zmenu údajov o subdodávateľovi, najneskôr 5 pracovných dní odo dňa, kedy táto skutočnosť nastane.
5. Dodávateľ má právo na **zmenu** subdodávateľa, alebo na **doplnenie** nového subdodávateľa vo vzťahu k plneniu, ktorého sa táto zmluva týka:
   * 1. Dodávateľ je povinný najneskôr 5 pracovných dní pred uzatvorením zmluvy so subdodávateľom, predložiť aktualizovaný zoznam subdodávateľov (identifikovať subdodávateľa), ktorý musí obsahovať minimálne identifikáciu subdodávateľa, predmet subdodávky, predpokladaný podiel zákazky zadávaný subdodávateľovi a osobu oprávnenú konať za subdodávateľa (meno a priezvisko, adresa pobytu, dátum narodenia),
     2. ak bolo v postupe verejného obstarávania vyžadované, aby navrhovaný subdodávateľ spĺňal podmienky účasti týkajúce sa osobného postavenia a aby neexistovali u neho dôvody na vylúčenie podľa § 40 ods. 6 písm. a) až h) a ods. 7 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZoVO“), vyžadované podmienky musí spĺňať aj nový subdodávateľ,
     3. ak navrhovaný subdodávateľ nespĺňa podmienky účasti týkajúce sa osobného postavenia a/alebo existujú u neho dôvody na vylúčenie podľa § 40 ods. 6 písm. a) až h) a ods. 7 ZoVO, podľa § 41 ods. 2 ZoVO, Odberateľ písomne požiada o jeho nahradenie. Návrh nového subdodávateľa je povinný Dodávateľ doručiť Odberateľovi do piatich pracovných dní odo dňa doručenia žiadosti o nahradenie subdodávateľa, ak nebude určená Odberateľom iná dlhšia lehota,
     4. Dodávateľ má právo aj na zmenu subdodávateľa, prostredníctvom ktorého preukazoval splnenie podmienok účasti podľa § 33, resp. § 34 ZoVO vo vzťahu k plneniu, ktorého sa táto zmluva týka. Na zmenu takého subdodávateľa sa vzťahujú rovnaké podmienky uvedené v tomto bode, pričom nový subdodávateľ musí spĺňať rovnaké podmienky účasti ako pôvodný subdodávateľ, prostredníctvom ktorého bolo preukazované splnenie podmienok účasti úspešného uchádzača/dodávateľa, ak je to aktuálne.
6. Každý Dodávateľom nominovaný subdodávateľ, ktorého oznámi Dodávateľ Odberateľovi, a ktorý sa bude podieľať na dodaní plnenia v hodnote prevyšujúcej 100 000 eur, je povinný v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov mať zapísaných konečných užívateľov výhod v Registri partnerov verejného sektora po celú dobu trvania tejto zmluvy. Ak daná povinnosť nebude splnená, Odberateľ požiada Dodávateľa o zmenu subdodávateľa.
7. Porušenie povinností Dodávateľa uvedených v tomto článku zmluvy sa považuje za podstatné porušenie zmluvných povinností.

**Záverečné ustanovenia**

1. Zmluvné strany sa dohodli, že práva a povinnosti, ktoré nie sú upravené touto zmluvou a Prevádzkovým poriadkom PDS, sa v zmysle § 262 spravujú Obchodným zákonníkom.
2. Zmluvné strany sa zaväzujú, že budú chrániť a utajovať pred tretími osobami informácie dôverného charakteru. Žiadna zo zmluvných strán bez písomného súhlasu druhej zmluvnej strany neposkytne informácie o obsahu tejto zmluvy, s výnimkou verejne publikovaných informácií, a to ani v čiastkovom rozsahu, s výnimkou osôb ovládajúcich a osôb ovládaných rovnakou ovládajúcou osobou a odborných poradcov zmluvnej strany, ktorí sú viazaní mlčanlivosťou zo zákona alebo na základe zmluvy. Zmluvné strany sú oprávnené poskytnúť informácie dôverného charakteru na základe všeobecne záväzného predpisu príslušným orgánom. Rovnakým spôsobom budú zmluvné strany chrániť dôverné informácie a skutočnosti tvoriace obchodné tajomstvo tretej osoby, ktoré boli treťou osobou poskytnuté niektorej zo zmluvných strán s dovolením ich ďalšieho použitia.
3. Odberateľ sa zaväzuje oznámiť Dodávateľovi každú zmenu údajov uvedených v zmluve v lehote do 15 dní od zmeny príslušných skutočností.
4. Dodávateľ sa zaväzuje oznámiť Odberateľovi každú zmenu údajov uvedených v lehote do 15 dní od zmeny príslušných skutočností.
5. Dodávateľ prehlasuje, že má ku dňu podpisu tejto zmluvy uzatvorené poistenie zodpovednosti za škodu spôsobenú pri výkone povolania alebo potvrdenia o poistení zodpovednosti za škodu podnikateľa v minimálnej výške 1 000 000,00 EUR (viď príloha č. 5 tejto zmluvy).
6. Zmluvné strany sa zaväzujú prijať všetky možné opatrenia pre konkrétne riešenie akýchkoľvek nezhôd a sporov, ktoré môžu vzniknúť v súvislosti s touto zmluvou. Všetky spory budú riešené pokusom o zmier medzi zástupcami oboch zmluvných strán. V prípade, že nedôjde k dohode do 60 dní od zaslania návrhu na zmier, bude predmetný spor predložený na riešenie vecne a miestne príslušnému súdu. Tým nie sú dotknuté ustanovenia týkajúce sa ukončenia tejto zmluvy.
7. Túto zmluvu je možné meniť a dopĺňať iba písomnými dodatkami po súhlase oboch zmluvných strán. Všetky dodatky budú označené poradovými číslami a podpísané osobami oprávnenými konať vo veciach tejto zmluvy.
8. Táto zmluva nadobúda platnosť dňom podpisu oboch zmluvných strán a účinnosť dňom nasledujúcim po jej zverejnení v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (zákon o slobode informácií).
9. Táto zmluva je vyhotovená v štyroch rovnopisoch, pričom každá zo zmluvných strán obdrží po dvoch z nich.
10. Zmluvné strany vyhlasujú, že túto zmluvu uzavierajú slobodne a vážne, že ich zmluvná voľnosť nie je obmedzená, že ustanovenia tejto zmluvy sú pre nich zrozumiteľné a určité, že zmluvu neuzatvárajú v omyle, a následne po tom, čo si túto zmluvu prečítali a porozumeli jej obsahu, ju na znak súhlasu s celým jej obsahom podpisujú. Zmluvné strany vyhlasujú, že osoby podpisujúce túto zmluvu sú k podpisu zmluvy oprávnené.

Prílohy:

1.) Cena predmetu zmluvy

2.) Zoznam a špecifikácia odberných miest

3.) Kalendár zálohových platieb

4.) Zoznam subdodávateľov

5.) Úradne overená fotokópia poistnej zmluvy

|  |  |
| --- | --- |
| V ........................, dňa | V ........................., dňa |

|  |  |
| --- | --- |
| Dodávateľ: | Odberateľ: |
|  |  |
| ........................................................... | ................................................................... |
| (dodávateľ) | K 13 – Košické kultúrne centrá  JUDr. Tomáš Petraško |
| meno | riaditeľ |